11.05. 2016 FAS framvegis FOC Á fundi í FPC Steering Group, sum varð hildin í London í dag, var málið um FAS sum hentleikaflagg til viðgerðar og støðutakan. 13.05. 2016 Mynstring aftaná 1. januar 2017 Tað eru framvegis 2500 sjófólk, sum ikki hava søkt um nýtt sjóvinnubræv sambært STCW Manila 2010 sáttmálanum. Er sjóvinnubrævið ikki endurnýggjað áðrenn 1. januar, so er ikki møguligt at mynstra! 02.05. 2016 Mið og Magn nr. 27 komið Blaðið kann lesast í PDF til høgru 20.04. 2016 NMF fundur í Føroyum Meginfelagið fyri norðurlendsk maskinmeistarafeløg NMF hevði sín hálvárliga fund í Havn 18. og 19. april. Millum tey mál, sum vórðu viðgjørd, vóru viðurskifti hjá einameistarum og innrætting av kontrolrúmum hjá maskinmeistarum. Eftir fundin var tíðindaskriv sent út og tað kann lesast her 12.03. 2016 Aðalfundurin John og Jóan Petur afturvaldir Á aðalfundinum í dag vóru nevndarlimirnir John Højsted og Jóan Petur Patursson báðir afturvaldir. Í nevndini sita Páll Hansen, formaður, Regin Olsen, Jóhan Weihe, John Højsted og Jóan Petur Patursson. Nevndin skipar seg við næstformanni á fyrsta komandi nevndarfundi. Til tiltakslimir vóru í dag valdir Hans Ingvard Joensen og Petur Skeel Dahl. 18.02. 2016 Semja um Polar Princess Í dag varð nýggjur 2-ára sáttmáli fyri maskinmeistarar við Polar Princess undirskrivaður. Í høvuðsheitum er talan um dagføringar av garantihýrum og hækking av nøkrum eykapørtum. Ein nágreining viðvíkjandi løn í samband við umvælingararbeiði er eisini gjørd. Sáttmálin kann lesast her 03.02. 2016 Mið og Magn nr. 26 komið Til høgru kann blaðið lesasti PDF 20.01. 2016 Aðalfundurin 2016 Aðalfundurin hjá Maskinmeistarafelagnum verður leygardagin 12. mars kl. 14 hjá Østrøm. Skráin er sambært lógini hendan: 1. Val av fundarstjóra. 2. Frágreiðing formansins. 3. Leggja fram roknskap til góðkenningar. 4. Uppskot um lógarbroytingar. 5. Val av nevndarlimum og tiltakslimum. 6. Ásetan av limagjøldum 7. Velja skrásettan grannskoðara. 8. Ymiskt. Aftaná aðalfundin verður smyrjibreyð og okkurt drekkandi at fáa. Møgulig uppskot at leggja fyri aðalfundin skulu vera nevndini í hendi í seinasta lagi 14 dagar undan aðalfundinum. John Højsted hevur innan 15. desember 2014 boðað frá, at hann stillar upp til nevndarval. Fleiri valevni kunnu skjótast upp á aðalfundinum. 16.12. 2015 Semja millum KAF og MF Í dag varð semja undirskrivað millum Kommunala Arbeiðsgevarafelagið og Maskinmeistarafelagið. Talan er um tvey ára sáttmála við gildi frá 1. oktober 2015. Semjan kann lesast her. Sáttmáli og lønartalvur verða lagdar út undir "Sáttmálar" í teiginum til vinstru. 26.11. 2015 Avtala um Asbjørn Senior Í dag er avtala undirskrivað millum P/F Ocean Group Faroes Ltd og manningarfeløgini. Avtalað er, at býtast skal samsvarandi ásetingunum millum Føroya Reiðarafelag og manningarfeløgini um ídnaðarskip. Talan er um 27% býti til manningina. 25.11. 2015 Aðalfundurin 2016 Maskinmeistarafelagið hevur aðalfund í mars mánaða 2016. Nærri verður lýst seinni. Nevndarval Til tess, at virknir limir, ið ikki kunnu møta á aðalfundinum, kunnu velja við brævatkvøðu, ber til at seta fram uppskot til nevndarlimir og skulu tey vera felagnum skrivliga í hendi í seinasta lagi 15. desember 2015. 17.11. 2015 Semja millum FMR og MF Í morgun varð semja undirskrivað millum Fíggjarmálaráðið og Maskinmeistarafelagið um sáttmálar fyri alment settar maskinmeistarar á landi og maskinmeistarar við Magnusi Heinason. Semjan kann lesast her 08.11. 2015 Sjóvinnustýrið noktar at viðurkenna avgerð Sjóvinnustýrið vil ikki fylgja einari avgerð hjá Sjóvinnuráðnum um manning av skipum, sjálvt um avgerðin er endalig og ikki kann kærast. Les tíðindaskriv her 26.10. 2015 Samráðingar byrjaðar Í dag var fyrsti samráðingarfundur millum Kommunala Arbeiðsgevarafelagið og Maskinmeistarafelagið um sáttmála fyri maskinmeistarar hjá SEV og IRF. Frammanundan eru samráðingar byrjaðar við Fíggjarmálaráðið um sáttmálar fyri alment settar á landi og fyri teir við Magnusi Heinason. 20.10. 2015 Áheitan frá Sjóvinnustýrinum viðvíkjandi sjóvinnubrøvum Nýggj krøv til sjóvinnubrøv sambært STCW sáttmálanum kemur í gildi tann 1. januar 2017. Eftir 1. januar 2017 skulu øll sjófólk, bæði brúgvayvirmenn og maskinyvirmenn, hava eitt STCW áteknað sjóvinnubræv eftir STCW Manila 2010 sáttmálanum. Lesið meira her 12.10. 2015 NMF-fundur í Oslo Hálvárligi fundurin hjá norðurlendsku samtøkuni av maskinmeistarafeløgum var hildin í Oslo 5. og 6. oktober. Eitt tíðindaskriv varð gjørt á fundinum og tað kann lesast her 28.08. 2015 Avtala við JFK, Varðan og P/F NWP um flutningsskip Í morgun skrivaðu FSN og MF øðrumegin og samtøkini hjá JFK og Varðanum og P/F North West Pelagic undir flutningsavtalu í samband við makrelfiskiskap. 24.08. 2015 Avtala við P/F Jókin og P/F TG Fish um flutningsskip Í morgun skrivaðu manningarfeløgini og reiðaríini Jókin og TG fish undir avtalu um flutningsskip og trolarar, sum avreiða til flutningsskip. Avtalan millum reiðaríini og yvirmannafeløgini kann lesast her